Dt 0 - BIBLIJA.net - La Bíblia a Internet\nL'antiga versió grega dóna al darrer llibre del Pentateuc el nom de Deuteronomi, que es pot traduir per «segona Llei» o «còpia de la Llei»; tot i això, el llibre es presenta més aviat com un comiat o testament de Moisès al poble d'Israel en el llindar de la terra promesa.\nPel seu contingut i el seu esquema cronològic, és la continuació del llibre dels Nombres; però pel seu vocabulari, el seu estil i la seva teologia ve a ser una introducció dels llibres que el segueixen: Josuè, Jutges, els dos llibres de Samuel i els dos llibres dels Reis, és a dir, la narració de la història d'Israel des de la seva entrada a la terra promesa fins al final de la monarquia. Pel fet de tenir una tan estreta, aquest conjunt de llibres és conegut com a «història deuteronomista». Tanmateix, el redactor del Pentateuc ha reunit el Deuteronomi amb els llibres que el precedeixen com a conclusió del conjunt, dominat per la figura única de Moisès (34,10-12).\nEl pla del Deuteronomi\nEl Deuteronomi es presenta com un seguit d'al·locucions de Moisès (cc. 1-30), completades amb les tradicions sobre la seva mort i amb dos poemes que ell pronuncia abans de morir (cc. 31-34).\nDesprés del títol (1,1-3) hi ha les dues primeres al·locucions de Moisès, l'una d'estil més narratiu (1,4-4,43) i l'altra més exhortativa (4,44-11,32).\nLa part central del llibre (cc. 12-26) conté un recull de lleis i costums que el poble ha de posar en pràctica en el país on està a punt d'entrar. El redactor suposa que el Senyor els havia donat a Moisès quan era a la muntanya de l'Horeb, però que Moisès no els promulga fins al moment abans d'entrar al país de Canaan; el poble els ha d'observar plenament a partir del dia que el Senyor li concedeixi el «repòs» en la terra promesa. Aquest codi va seguit per una llista de les benediccions i malediccions que el sancionen, segons si el poble serà fidel o no (27,1-28,68).\nDesprés de la darrera al·locució de Moisès, en un to exhortatiu (28,69-30,20), tanquen el llibre les tradicions sobre el comiat i la mort de Moisès.\nLa redacció del Deuteronomi\nEl segon llibre dels Reis refereix que l'any divuit del regnat de Josies, és a dir, el 622 aC, va ser descobert en el temple de Jerusalem el «llibre de la Llei» (2Re 22,8.11) o «llibre de l'aliança» (2Re 23,2.21) i que el rei, impressionat per les amenaces contingudes en aquest llibre, va proclamar immediatament una reforma del culte. El programa de la reforma de Josies consistia, entre altres coses, en la centralització del culte a Jerusalem i la destrucció de tots els altres santuaris (2Re 23,4-20), d'acord amb l'exigència bàsica de Dt 12. El llibre trobat contenia molt probablement la part legislativa de l'actual Deuteronomi (cc. 12-26).\nL'origen d'aquell llibre cal buscar-lo en els levites que havien fugit dels santuaris del regne del Nord i s'havien refugiat a Judà en ocasió de la caiguda del regne d'Israel l'any 722 aC. Potser aquests levites ja van inspirar la reforma d'Ezequies, un segle abans de la de Josies (2Re 18,4). Però, tot seguit, sota el regnat de Manassès, fill d'Ezequies, van reflorir els cultes idolàtrics (2Re 21). Els levites haurien redactat llavors una mena de programa per a lluitar contra les contaminacions paganes i la relaxació religiosa i social, recollint les tradicions més autèntiques de l'antic Israel. Mentrestant, haurien deixat en el temple el recull dels seus ensenyaments. Va haver de passar gairebé un segle perquè fos oficialment reconegut.\nAquell document que va servir de base a la reforma de Josies continuà enriquint-se, posteriorment a la seva descoberta, amb exhortacions i nous advertiments, fins i tot amb afegits de peces antigues que feien referència als mateixos temes.\nUna predicació de l'aliança\nEl llibre del Deuteronomi es caracteritza per la seva forma exhortativa. Els textos alternen les disposicions legals amb l'ensenyament, acompanyat d'exhortacions, tocs d'atenció en un estil càlid, d'algú que està preocupat per l'amenaça d'una infidelitat i vol convèncer, motivar, desvetllar.\nAquest ensenyament s'adreça a tot Israel (1,1; 34,12), de vegades en singular («tu») i de vegades en plural («vosaltres»). Aquesta curiosa alternança, que es dóna en algunes ocasions en una mateixa frase, és potser indici d'una composició del text en etapes successives. Les seccions que fan servir el tractament de tu formen, en termes generals, un conjunt dominat per l'exhortació, mentre que les que fan servir el tractament de vosaltres , fragmentàries, de caire més històric, semblen escrites per a reforçar el text primitiu, que empra el tu .\nAra bé, quan el text parla en singular, no s'adreça tan sols a l'israelita individual, sinó al poble sencer, interpel·lat com a interlocutor del Senyor (6,4; 9,1). Aquesta interpel·lació col·lectiva sembla haver tingut origen en algunes grans celebracions litúrgiques en què tot Israel es reunia per escoltar, com un sol home, la Llei del seu Déu (27,11-14; 31,10-13) i renovar així la seva aliança amb el Senyor.\nEls autors del Deuteronomi han concebut les relacions d'Israel amb el Senyor d'una manera semblant als tractats diplomàtics de l'Orient antic, segons els quals l'aliança no era un pacte entre iguals, sinó més aviat un tractat de vassallatge: el rei prometia la seva protecció al vassall, a condició que aquest es comprometés a servir-lo. Tot el llibre del Deuteronomi es fonamenta en la idea d'aliança, que podem resumir així: el Senyor és el Déu d'Israel, i Israel és el poble del Senyor. Com en tradicions anteriors, l'aliança ha estat conclosa en el Sinaí (que en el Deuteronomi rep el nom d'Horeb), però ha estat renovada i precisada abans d'entrar a la terra promesa.\nEl Deuteronomi en la Bíblia\nEl Deuteronomi ocupa un lloc important en l'Escriptura. Així, Jeremies, poc després de la reforma de Josies, reprèn els temes de la circumcisió del cor (Jr 4,4) i de la nova aliança (Jr 31,31-34). No gaire més tard, els redactors de la història deuteronomista, que va de Josuè fins als llibres dels Reis, intercalen en el relat reflexions i exhortacions que prenen la llei del Deuteronomi com a clau de la història.\nEl judaisme manlleva el seu credo fonamental del Deuteronomi: «Escolta, Israel: el Senyor és el nostre Déu, el Senyor és l'únic» (6,4). I l'evangeli hi troba el «primer de tots els manaments»: «Estima el Senyor, el teu Déu...» (Dt 6,5; vegeu Mt 22,34-40 = Mc 12,28-34 = Lc 10,25-28), però també temes tan importants com l'elecció entre els dos camins (Mt 7,13-15) o l'esperança d'heretar la vida (Mt 19,16-17.29).\nLa promesa que el Senyor fa a Moisès de fer sorgir en el futur un profeta com ell (18,18) tindrà un paper important en el tema de l'esperança messiànica; el relleu que el Nou Testament dóna a Jesús com a profeta en depèn en bona mesura. El Deuteronomi és un dels llibres de l'Antic Testament més citats en el Nou Testament.


Fotovol aporta energia per la lluita contra el càncer - Fotovol\nFotovol aporta energia per la lluita contra el càncer\nComparticiÃ³ en email\nComparticiÃ³ en whatsapp\nComparticiÃ³ en facebook\nComparticiÃ³ en linkedin\nAquest octubre Fotovol ha estat patrocinador d’un dels 280 equips corredors de la ONCOTRAIL, cursa organitzada per l’Oncolliga de Girona per recaptar fons que serveixen per ajudar a malalts de càncer, familiars i professionals que els acompanyen en el seu procés de superació.\nEs tracta d’una cursa per equips formada per 10 etapes amb un total de 100km que recorren la gran part del nostre territori, el Baix Empordà. Sortint de Palafrugell, passant per la costa de Palamós, Pals i Begur fins endinsar-se a les Gavarres, amb parada al terme de Forallac, per tornar per Vall-llobrega al punt de partida.\nNosaltres hem donat suport a un equip de corredores que “còmicament” es diuen Les Diesel, consistent en l’acompanyament en furgoneta durant tota la carrera per oferir-les aigua, menjar energètic, i seguretat en cas de lesió o esgotament.\nHem completat la cursa en 26h i 15 minuts, després de molt patiment, esforç i motivació, imprescindible per continuar desperts després de tantes hores de marxa.\nEls càncers son una lluita de resistència física i mental en la que tindre suport de familiars i amics es bàsic per no desistir, i això es una comparació perfecte al repte de finalitzar amb èxit una Oncotrail.\nHem completat la cursa en 26h i 15 minuts, després de molt patiment, esforç i motivació, imprescindible per continuar desperts després de tantes hores de marxa. Ens hem perdut per les Gavarres, ens ha agafat de ple un xàfec i quasi abandonem enfrontant-nos als penya-segats i escalons que recorren el litoral, però gràcies a la motivació d’una important i preciosa causa, hem seguit endavant.\nFotovol ha donat la millor energia possible a l’equip i considerem l’èxit també un nou èxit per nosaltres, alineat amb la nostra missió de generar un gran impacte positiu en el nostre entorn. Felicitats a Les Diesel, i molta força a tots els qui estiguin en la lluita contra el càncer.\nLa crisi de les matèries primeres afecta cada vegada a més sectors, derivant en un encariment generalitzat dels productes. Ja no sols hi ha escassetat de materials essencials per a la producció de béns com el cartró, alumini o plàstic, sinó també d'elements essencials per al desenvolupament tecnològic.\nGirona FC i FOTOVOL arriben a un acord per instal·lar plaques fotovoltaiques a l’estadi de Montilivi\nL'enginyeria i instal·ladora de sistemes fotovoltaics FOTOVOL ha arribat a un acord de patrocini amb el Girona FC, pel qual les dues entitats s'han proposat fer de l'estadi de Montilivi, un espai cada cop més sostenible i connectat amb el medi ambient.\n2022 ©FOTOVOL · Disseny Web: F/\n_ga_B62DJY594X 2 anys Sense descripciÃ³\n_ga 2 anys Aquesta cookie Ã©s instalÂ·lada per Google Analytics. La cookie s'utilitza per calcular les dades de visitants, sessions i campanyes i fer un seguiment de l'Ãºs del lloc per a l'informe d'anÃ lisi del lloc. Les cookies emmagatzemen informaciÃ³ de forma anÃ²nima i assignen un nÃºmero generat aleatÃ²riament per identificar visitants Ãºnics.


ENTRENAMENTS GRUP - TERRASSA :: Veure tema - Montsserat en familia\nMontsserat en familia\nPublicat: Dt Jun 03, 2014 4:56 am Assumpte: Montsserat en familia\nDiumenge a la tarda d'excursió a Montserrat ?\nS'havia d'anar una tarda a Montserrat pels tres quarts, i és ben curiós que vam descobrir com fer-ho, i recomanable per què és el millor moment d'un diumenge, si no vols trobar el munt de turisme, excursionisme, guiris, badocs i gent de tot tipus. Moments de tranquil·litat en un diumenge que sempre són de molta gent per aquests indrets.\nVam veure i gaudir de forma especial, ja que ens feia molta il·lusió d'anar-hi amb els cosins, la Carme i en Marc i esplèndid fer-ho amb en Jaume, l'Oriol i l'Anna. La Marisol i jo, ens vam adonar com la muntanya tan coneguda arreu del món ens ha proporcionat gaudiment un diumenge a la tarda i que ens vam assegurar repetir.\nCarme, Oriol i Marisol en els primers moments d'ascensió des de Monistrol pels tres quarts\nAnna, Marisol, Carme, Auron, Jaume, Oriol per un troç de pista que\nLes dues cosines, van gaudir de valent. De petites s'havien fet un fart de jugar i avui era el primer dia en anar plegades d'excursió a Montserrat\nAnna, que des de molt petita ha caminat força per aquí, arribant a Montserrat.\nJaume, Anna, Nuck, Oriol. Marisol, Carme, Marc: gens cansats. La propera a Sant Jeroni\nLa plaça era gairebé per nosaltres\nRepassant fotografies al mòbil d'un dia molt bonic.\nGràcies a l'esport i què la Carme ha estat una gran padrina de l'Oriol, no hem perdut contacte amb els nostres cosins. I periòdicament ens anem veient i per primera vegada hem fet una excursió. Aviat la segona\nHora de berenar, i la Carme duia de tot\nEn Jaume i l'Auron\nLa cosineta i la Xibeca\nEl cosinet i la Xibeca\nForça vegades, quan estem a Montserrat, ens agrada fer una Xibeca i anar a Montserrat, és anar fer la Xibeca: no pot faltar i molt recomanable per una bona recuperació\nAquest raconent de la plaça, ideal per la recuperació, berenar i.... veure's una bona Xibeca.\nI avall que fa baixada\nEn Marc, provant de fer amistat amb en Nuck\nUn dia què ens ho hem passat molt bé i per primera vegada a la vida, en un diumenge a la tarda. No sabia que podia ser tan aconsellable anar-hi, quan menys gent i quan més et pots relaxar d'un indret tant interessant com la Muntanya de Montserrat.\nGràcies per tot i repetirem.


Llei 6/2017, de 24 d´octubre, de Reformes Urgents del Treball Autònom | Assessoria SM Gestió (Barcelona) Fiscal, laboral\nLlei 6/2017, de 24 d´octubre, de Reformes Urgents del Treball Autònom\nLa Llei va entrar en vigor el passat 26 d'octubre després de ser publicat en el Butlletí Oficial de l'Estat. No obstant això, algunes de les mesures previstes en la norma no entraran en vigor fins l'1 de gener de 2018.\nA causa de la importància de la norma per als nostres clients, intentarem resumir les novetats que considerem de major transcendència.\nA partir l'1 de gener de 2018, es modifiquen els recàrrecs per l'ingrés fora de termini de les quotes a la Seguretat Social dels treballadors autònoms, reduint a un 10 per cent l'aplicable si l'abonament es produeix dins el primer mes natural següent al del venciment del termini d'ingrés. El recàrrec serà del 20 per cent del deute, en cas d'abonament durant a partir del segon mes natural següent al venciment per al seu ingrés.\nAquesta moderació s'estén a la resta de subjectes responsables del pagament inclosos en els diferents règims.\nEs realitza una regulació de la cotització dels treballadors autònoms en règim de pluriactivitat que contempla de manera conjunta els diversos beneficis en matèria de cotització d'aquells emprenedors que simultàniament duen a terme una altra activitat que els inclou en un altre règim, des d'una perspectiva de reducció de càrregues administratives.\nPer a aquest col·lectiu cal destacar, que tindran dret al reemborsament directe, i sense sol·licitud prèvia, del 50 per cent de l'excés de cotització que serà realitzada d'ofici per la Tresoreria General de la Seguretat Social abans de l'1 de maig de l'exercici següent.\nModificació de les altes i baixes dels autònoms. A partir l'1 de gener de 2018, es podrà donar d'alta i de baixa fins a tres vegades en el mateix any natural i durant aquests mesos només pagaran per dies treballats, és a dir, a partir del dia que es donin d'alta o de baixa , sense haver de pagar el mes sencer, com fins ara.\nTambé entra en vigor l'1 de gener de 2018, l'ampliació de la quota reduïda de 50 euros -la anomenada tarifa plana-. Els autònoms que causin alta inicial o que no hagin estat d'alta en els dos anys immediatament anteriors en el règim especial de la Seguretat Social, tindran dret a una reducció en la cotització de contingències comunes, inclosa la incapacitat temporal, que quedarà fixada en 50 euros mensuals durant dotze mesos, en lloc dels sis actuals, el que es preveu de forma coordinada amb altres beneficis ja existents.\nAquells treballadors autònoms amb un grau de discapacitat igual o superior al 33 per cent que cotitzin per la base mínima se'ls reduiran la quota per contingències comunes a 50 euros durant els 12 mesos següents a l'alta, incloent la incapacitat temporal. Als autònoms amb discapacitat que triïn una base de cotització superior a la mínima se'ls aplicarà un 80 per cent en la reducció de la quota.\nDurant el descans de maternitat, paternitat, adopció, guarda amb fins d'adopció, acolliment, risc durant l'embaràs o risc durant la lactància natural, sempre que aquest període tingui una durada d'almenys un mes, s'aplicarà una bonificació del 100% de les quotes d'autònoms que resulti d'aplicar a la base mitjana dels últims 12 mesos. A més, s'elimina el requisit de substituir al treballador autònom mitjançant un contracte d'interinitat amb un aturat per gaudir d'aquesta bonificació.\nTambé s'eleva de 7 a 12 anys l'edat del menor la cura dóna dret a la bonificació.\nLa norma aclareix la deduïbilitat de les despeses en què incorren els autònoms en l'exercici de la seva activitat:\nEn cas d'afectació parcial de l'habitatge habitual a l'activitat econòmica, són deduïbles les despeses derivades de la titularitat de l'habitatge, com ara amortitzacions, IBI, comunitat de propietaris, etc., resultant deduïbles en proporció a la part de l'habitatge afectat al desenvolupament de l'activitat i al seu percentatge de titularitat en l'immoble.\nEls subministraments (aigua, gas, electricitat, telèfon i internet) en el percentatge resultant d'aplicar el 30 per cent de la proporció existent entre els metres quadrats destinats a l'activitat respecte de la superfície total, llevat que es provi un percentatge superior o inferior .\nTambé aborda la problemàtica vinculada a les despeses de manutenció en què incorre el mateix contribuent en el desenvolupament de l'activitat econòmica.\nAixí, són deduïbles les despeses de manutenció del contribuent mateix en el desenvolupament de la seva activitat empresarial o professional, sempre que es produeixin en establiments de restauració i hostaleria i siguin abonats utilitzant mitjà electrònic de pagament amb els límits de 26,67 € / dia si la despesa es produeix a Espanya.\nA partir d'1 de gener de 2018 els autònoms podran canviar fins a quatre vegades a l'any la seva base de cotització, en lloc de les dues actuals.\nS'inclou dins el concepte d'accident de treball, el sofert pel treballador autònom en anar o tornar del lloc de la prestació de l'activitat econòmica o professional, considerant com a tal l'establiment on el treballador autònom exerceixi habitualment la seva activitat sempre que no coincideixi amb el seu domicili i es correspongui amb el local, nau o oficina declarat com afecte a l'activitat econòmica a efectes fiscals.\nCompatibilitat entre la pensió de jubilació i el treball autònom. Fins ara només és possible compatibilitzar el treball autònom amb el 50% de la pensió. Amb la nova llei, la pensió de jubilació serà compatible al 100 per cent amb el treball autònom sempre que s'acrediti tenir contractat, almenys, a un treballador per compte aliè.\nEs facilita la contractació indefinida de la parella i familiars, establint que aquells treballadors autònoms que realitzin la contractació indefinida com a treballadors per compte d'altri del seu cònjuge, ascendents, descendents i altres parents per consanguinitat o afinitat, fins al segon grau inclusivament, podran obtenir bonificacions del 100 per cent durant 12 mesos en quotes a la Seguretat Social.\nTags: ASSESSORIA A BARCELONAASSESSORIA FISCALautònoms\nAnterior Nova gestió telemàtica de l’assegurança escolar\nSegüent Codi LEI (Legal Entity Identifier)


Taller d’ukelele a l’escola « Millor amb Música!\nPosted on 12 d'Agost de 2017 Updated on 17 d'Agost de 2017\nAvui us volem presentar la nostra proposta per introduir la pràctica de l’ukelele a l’escola. Es tracta d’un taller (de 3 a 5 sessions) en el qual l’alumnat farà un tast d’aquest instrument. Segons com funcioni, aquest taller s’anirà modificant o, fins i tot, hi haurà una segona part.\nL’ukelele és un instrument de corda pinçada tradicional de Hawaii que, segons alguns autors, prové del cavaquinho portugués. A principis del segle XX , va ser molt utilitzat en diversos gèneres musicals. Els darrers anys s’ha tornat a popularitzar gràcies a grups com els Manel.\nThis entry was posted in Instruments musicals, Ukelele.\nTreballem el ritme amb "Peer Gynt"\n"Xacona" per a flauta


CicloTurisme Tours - Activitats per Empreses i grups amb bicicleta\nSi voleu organitzar una activitat per grups amb bicicleta...\n...Segiu llegint que aquest post us interessa.\nA Cicloturisme oferim diferents activitats que s’adeqüen a les vostres necessitats com a grups, ja sigui una ruta guiada per la zona de Girona i/o l’Empordà, també si és necessàri, optem per un van support per ajudar-vos, si fos el cas durant la ruta, també us busquem restaurants i tot allò que ens demaneu per aconseguir una bona experiència amb bicicleta.\nUs oferim rutes de touring, de carretera i de BTT, depenent de la modalitat en la que us sentiu més còmode. Tot seguit us explicarem les diferents rutes que tenim segons la modalitat.\nLA VIA VERDA – OLOT A GIRONA\nRuta que recorrereu per l’antiga ruta del carrilet i podreu veure els recursos naturals de la Garrotxa, com la zona volcànica, també passareu pels rius Brugent i Ter. Creuareu les ciutats de Sant Feliu de Pallerols i Cellera de Ter.\nLA VIA VERDA – GIRONA A SANT FELIU DE GUÍXOLS\nÉs la continuació de la ruta del carrilet, seguint aquesta ruta arribarem a la costa, passant pels pobles de Cassà de la Selva, Llagostera, semre tinguent de fons el Massís de Les Gavarres, on abundent les alzines sureres. Acabareu la ruta s Sant Feliu de Guíxols.\nLA RUTA DEL VI DE L’EMPORDÀ – CASTELLÒ D’EMPÚRIES\nLa ruta del vi de l’Empordà és una ruta que comença i acaba a Castelló d’Empúries, passant per diferents cellers (on es pot contractar una cata de vins) tot aprofitant que l’area és planera i fàcil per pedalar. Hi ha dos rutes opcionals per aquesta localització:\nLa primera opció passa pels pobles de Peralada, amb el castell i la ciutat medieval, Garriguella, Vilamaniscle, Rabos, Espolla, Mollet de Peralada i Cabanes per tornar cap a Castelló d’Empúries\nLa segona passa per Vilajuïga i Pau, tot pedalant pe runa zona de vinyes i cellers, per tornar cap a Castelló d’Empúries\nLA RUTA DELS POBLES MEDIEVALS DE L’EMPORDÀ – TORROELLA DE MONTGRÍ\nLa ruta dels Pobles Medievals de l’Empordà és una ruta circular que comença i acaba a Torroella de Montgrí, tot pedalant per emblemàtics pobles medievals de la zona de l’Empordà.\nLa primera opció passa per Gualta, on hi ha un pont emblemàtic, Fonolleres, Parlavà i el poble d’Ullastret amb el seu jacimenti tornada cap a Torroella de Montgrí.\nLa segona opció passa per Ullà, l’Escala, Sant Martí d’Empúries i les ruïnes, pedalant per Bellcaire d’Empordà i el seu castell, tornant cap a Torroella de Montgrí\nLa ciutat de Girona ha esdevingut en els última anys la casa de molts ciclistes que venen a entrenar o a gaudir de les nostre orografia i paisatges, és per això que us volem oferir dues ciruclars curtes per Girona.\nEs comença la ruta sortint de Girona, seguint pedalant cap a Sant Gregori, tornant per Bescanó, passant per Salt i acabant altre cop a la ciutat de Girona, on arribareu per dinar i podreu passejar per la ciutat a la tarda (es podria contractar un guia per la ciutat).\nEs comença la ruta passant per Cassà de la Selva, segint cap a Fornells i acabar a Quart, seguint cap a Girona, on igual que a la primera opció, podreu passejar per Girona a la tarda, i si s’escau, fer una visita guiada per la ciutat.


BENVINGUT A AUROVILLE, LA CIUTAT MÉS ESTRANYA DEL MÓN - COLLONADES\nHome COLLONADES BENVINGUT A AUROVILLE, LA CIUTAT MÉS ESTRANYA DEL MÓN\nBENVINGUT A AUROVILLE, LA CIUTAT MÉS ESTRANYA DEL MÓN\nFrancesc Puigcarbó - 14.2.16 COLLONADES,\nAl sud de la India existeix una ciudad on els seus habitants viuen al marge de la política i de l'ensenyament religiós.\nLa petita ciutat d'Auroville, a deu quilòmetres del municipi de Puducherry, en l'Estat de Tamil Nadu, va ser fundada el 1968 per la francesa Mirra Alfassa, més coneguda com La Mare, que era deixeble de Sri Aurobindo, un filòsof, poeta i defensor de la independència de l'Índia.\nL'objectiu de la ciutat era servir de lloc on les relacions humanes, generalment basades gairebé exclusivament en la rivalitat i la lluita, fossin reemplaçades per relacions on predominés l'estímul de perfecció, la col·laboració i la fraternitat, segons reza la web de la ciutat .\nL'exprimera ministra índia Indira Gandhi va descriure Auroville com "un projecte impressionant que encarna l'harmonia de diverses cultures i la comprensió sobre com ha de ser el medi ambient per al creixement espiritual de l'ésser humà".\nEn la inauguració de la ciutat van estar presents representants de 124 països i 23 Estats indis.\nSegons el cens del 2014, Auroville alberga més de 2.300 persones, de les quals dos terços són oriündes de l'Índia, Alemanya i França.\nUna de les principals regles de la ciutat resa: "Cap organització política, religiosa o espiritual ha d'usar Auroville per convertir a la gent a la seva fe o reclutar els seus seguidors".\n¿Qui governa a la ciutat?\nA Auroville no existeixen els partits polítics, ja que està prohibida la seva membracía en la comunitat. Tampoc hi ha propietat privada, ja que la terra i els actius pertanyen a l'organització Fundació Auroville, els membres són designats pel Govern indi.\nEls residents locals trien el Comitè de Treball per a resoldre assumptes administratius i formen l'Assemblea de Residents on cada un pot expressar-se a favor d'un o altre assumpte.\nEs tracta, així mateix, d'una ciutat oberta que pot acceptar a un ciutadà de qualsevol país.\nLa vida a Auroville\nEl treball quotidià és una norma important en Auroville. Les jornades laborals duren almenys cinc hores al dia, set dies a la setmana.\nAixí mateix, es distingeix el treball individual i el treball pel bé de la comunitat.\nEstà planejada la divisió de la població en diversos barris: el cultural, l'internacional, l'industrial, el residencial i el verd.\nLa major atracció de la ciutat és el Matrimandir, una gran sala de meditació sota una cúpula daurada que ha de ser el centre en el pla radial dels barris de la ciutat.\nTot Barcelona 14 de febrer de 2016 a les 9:36\nprimera noticia..y no me desagrada.


Budó (Junts) insisteix a governar amb ERC i avisa que no defensaran un govern no independentista\nPublicat 12/05/2021 11:01CET\nAvança que el Procicat aprovarà aquest dimecres el pla de reobertura de l'oci nocturn\nLa consellera de la Presidència en funcions, Meritxell Budó, ha insistit aquest dimecres que el seu partit aposta per governar amb ERC en un govern de coalició i ha avisat que "el que és clar és que Junts no donarà ni suport ni vots" a un executiu català no independentista.\nEn una entrevista a Ser Catalunya que ha recollit Europa Press, ha afirmat que d'aquí al 26 de maig hi ha temps per arribar a un acord "que preservi el 52 per cent del vot independentista" de les eleccions catalanes del 14 de febrer.\nPer Budó, les "petites diferències que hi havia" entre ERC i Junts són superables, per la qual cosa el seu partit defensa negociar per arribar a un acord de legislatura i de govern.\nA més, ha assegurat que "des del primer moment" Junts ha acceptat l'aposta d'ERC d'abordar el conflicte polític en la taula de diàleg, malgrat ser escèptics amb aquell espai el rebuig del Govern central a concedir l'amnistia i l'autodeterminació, ha dit Budó.\nQuan li han preguntat per les declaracions de la secretària general adjunta i portaveu d'ERC, Marta Vilalta, que ha assegurat que els republicans se senten estafats per Junts, ha dit: "Han d'explicar en què se senten enganyats".\n"El que em consta, tot i que no estic en el marc de les negociacions, és que s'ha fet una feina i propostes sobre la taula i que estaven a punt d'arribar a un acord. I de sobte, aquest acord es va trencar unilateralment", ha afegit.\nLES BASES DECIDIRAN\nBudó també ha avançat que si ERC els trasllada propostes per desencallar la investidura que deixin al marge Junts, el partit les valorarà i finalment "seran les bases" les que es pronunciaran.\nHa rebutjat que la falta d'acord entre tots dos partits sigui per diferències personals entre els líders independentistes.\nAl seu entendre, el que hi ha són "estratègies diferents que s'han d'acabar de llimar perquè no torni a passar precisament el que ha passat aquesta legislatura, que les formacions polítiques no sempre han anat en el mateix sentit per facilitar la governabilitat de Catalunya".\n"Les majories a les urnes s'han acabat, per tant, els governs de coalició són una fórmula de governabilitat present i que hauran d'estar presents", motiu pel qual defensa negociar per arribar a consensos.\nOCI NOCTURN I CREUERS\nLa també portaveu del Govern en funcions ha explicat que el Procicat aprovarà aquest dimecres al matí el pla de reobertura de l'oci nocturn, en espera que s'aixequi l'ordre del Consell Interterritorial de Salut que el manté tancat com una mesura per aturar la covid-19.\nQuant als creuers, ha detallat que la Generalitat vol garantir que aquest estiu puguin arribar a Catalunya els que cobreixen el Mediterrani, i ha explicat que el conseller de Territori i Sostenibilitat en funcions, Damià Calvet, treballa en aquest sentit amb les navilieres, que han presentat els seus plans per informar les autoritats sobre quin protocol aplicaran si hi ha un positiu.


Decidir decidir – Article de Vicenç Villatoro a La Torre del Palau | Vicenç Villatoro\nUn amic em deia l’atre dia que veia molt difícil que es fes un referèndum d’autodeterminació de Catalunya. Realment, és molt difícil fer-lo. Però hi ha una cosa més difícil: impedir que es faci. Imaginem que el referèndum o consulta es promou des de les institucions que representen legítimament i democràticament al poble de Catalunya, sortides de les pròximes eleccions, i ho fa un president de la Generalitat que governa amb majoria àmplia i un Parlament on la majoria a favor de la consulta ho és més.\nCom es diu, davant dels ulls del món democràtic, que es prohibeix als catalans votar sobre el seu propi futur? Com es construeix davant del món el discurs que hi ha a Espanya coses que no es poden votar, que són sagrades i impermeables a la democràcia? Com es pot justificar l’oposició a preguntar a la gent què vol? Com es pot legitimar la idea que una cosa és metafísicament impossible encara que ho vulgui la majoria de la gent? Com es pot dir en veu alta que ens importa un pito el que la gent en pensi, sobre el seu propi futur, i que prohibirem fins i tot una consulta no vinculant?\nÉs molt difícil prohibir un referèndum per molt Tribunal Constitucional que tinguis, sense que el món pensi que et situes fora dels principis i les pràctiques democràtiques. És molt difícil prohibir votar. Ningú no ho entendria. Ni tant sols aquells que preferirien que els catalans optessin per restar a Espanya. Però votant! Hi ha gent a Espanya que prefereix la unitat a la força que els principis democràtics. Però fa de mal vendre, això, al món d’avui. A l’Europa d’avui.\nSerà difícil impedir un referèndum si els catalans diuen a les urnesque volen decidir. Si decidim decidir. Les eleccions del 25-N són moltes més coses, però una d’elles és un referèndum sobre el referèndum. No sobre si estem a favor o en contra de la independència, sinó sobre si creiem que això ho hem de poder decidir democràticament els catalans. Si els resultats del dia 25 són ambigus, permeten interpretacions diverses o la participació és molt baixa, serà més fàcil aturar el referèndum. Si del 25-N surt clara i nítida la voluntat de fer-lo, serà molt difícil aturar-lo.


ABD presenta una eina 2.0 per a l’abordatge de l’embaràs en adolescents i joves: www.preinfant.org | Centre de Recursos i Documentació de les Dones\nABD presenta una eina 2.0 per a l’abordatge de l’embaràs en adolescents i joves: www.preinfant.org\n19 Juny 2013 · by Anna Sellarès\t· in Notícies.\t·\nL’equip Preinfant d’ABD (Associació Benestar i Desenvolupament) ha presentat recentment la web www.preinfant.org, una web d’informació i atenció online i telefònica dirigida a adolescents i joves entre 13 i 21 anys, les seves famílies i professionals.\nLa web vol informar sobre l’embaràs i la maternitat, acompanyar i donar resposta als seus dubtes i les seves inquietuds, remarcant la importància de buscar suport formal i informal el més aviat possible i facilitant l’accés als recursos de la xarxa disponibles.\nDes de Preinfant, i a través de la seva experiència com a programa d’acompanyament a la maternitat des de fa més de 15 anys, han constatat una necessitat: la d’oferir un espai de consulta i informació de fàcil i ràpid accés per a les joves on s’ofereixi informació de qualitat en contraposició a la informació que pot aparèixer en espais no professionals, com fòrums a Internet, o espais televisius que tenen per objectiu aconseguir audiència i no pas informar o orientar. Al ser virtual, el recurs ofereix també anonimat, abast a tot el territori català i presència a la xarxa, un mitjà àmpliament utilitzat per les i els joves.\nEtiquetes: Mitjans de Comunicació, Salut, Sexualitat\n← Fem Films, Fem Pau: Primer concurs de curtmetratges sobre dona, conflicte armat i construcció de pau\nII Jornada Emprenem: dones amb projectes econòmics al Baix Llobregat →


Darrere d’aquest projecte periodístic, que dedica tot el seu contingut al CE Sabadell, hi ha un equip que treballa cada dia per apropar-te l’última hora del club arlequinat. Això no seria possible sense els nostres subscriptors, que fan possible que L’Hora Arlequinada segueixi sent una realitat. Subscriu-te per donar-li suport i gaudir de contingut exclusiu!\nT’oferim una àmplia oferta de subscripcions i opcions de pagament. Des de l’alternativa de franc a Twitch si ets client d’Amazon Prime, fins al pla anual. Dóna un cop d’ull a tota la selecció i escull la que més s’adapti a tu! Si ets subscriptor del nostre canal de Twitch, només has d’utilitzar el codi de descompte “HAT2122” escollint el pla mensual.\nSubscriu-te a Twitch\nSubscriu-te 24 hores


Manifest en defensa de l’Escola Pública a la ciutat de Girona – #totsommontfalgars\nGener 21, 2020 Gener 22, 2020\nUs fem saber que emmarcat dins l’estratègia de redistribució de l’oferta d’escolarització als P3 de l’escola pública de Girona, impulsada pel Departament, l’Escola Montfalgars ha estat informada de la possibilitat de supressió d’una de les seves línies de P3 per al curs 2020-2021.\nDavant aquesta informació rebuda per part del Departament, tota la comunitat educativa de l’Escola Montfalgars manifestem el nostre rebuig pels següents motius:\nLa nostra escola és una de les escoles amb l’indicador de demanda de preinscripció més alt de tota la ciutat, situada en un barri amb molta ensitat demogràfica.\nAmb aquest possible tancament s’impediria l’entrada de famílies noves al centre ja que totes les places de P3 quedarien cobertes per germans i fins i tot algunes famílies amb germans podrien quedar fora.\nEnguany hem iniciat una projecte pedagògic i educatiu amb una plantilla de mestres amb diferents perfils professionals basat amb els espais d’aprenentatge (metodologia impulsada pel propi Departament d’Educació i l’escola 21 i a la que s’han dedicat molts esforços i recursos) i que si aquest tancament es formalitza ens dificultarà molt continuar aquesta forma de treball.\nConsiderem injust que aquesta supressió de línies de P3 només afectin les escoles públiques quan també s’hauria de valorar la supressió de línies a l’escola concertada, tenint en compte que a la preinscripció de P3 de l’any passat hi va haver més demanda d’escola pública que l’oferta hi havia.\nMostrem la nostra solidaritat i recolzament amb la resta d’escoles que, com nosaltres, es poden veure afectades per aquesta decisió i anunciem una coordinació en defensa de l’escola pública, ja que decisions així debiliten la tasca inclusiva de les nostres escoles.\nI per tots aquests motius, exigim que el Departament reconsideri aquesta decisió i treballi per tal d’enfortir l’escola de totes i tots.\nComunitat Educativa de l’Escola Montfalgars.\nLlegir la petición\nEn recolzament de l'escola pública i per la NO SUPRESSIÓ de les linees de P3\nSuma’t i firma el manifest\nComparteix amb les teus amics:


Agnès Lladó s´estrena com a candidata d´ERC a Figueres - Diari de Girona\nAgnès Lladó s'estrena com a candidata d'ERC a Figueres\nL'alcaldable reclama un «canvi real» i es postula per liderar la transformació de la ciutat\nanna font figueres 06.12.2018 | 02:10\nLladó, durant l´acte de presentació als Caputxins. c. molons\nLladó, durant l´acte de presentació als Caputxins.\nERC va presentar ahir oficilament la seva candidata a l'alcaldia de Figueres, Agnès Lladó. La republicana va reclamar un «canvi real i ambiciós» per a la transformació que la ciutat «necessita».\nLladó va presentar les bases del projecte d'ERC Figueres en un acte que va comptar amb la participació del president del Parlament, Roger Torrent, que va afirmar que «necessitem majoria d'ajuntaments republicans», tot insistint en què «la República es fer polítiques socials». Torrent també va fer una crida al consens entre les forces independentistes per deixar de «barallar-nos entre nosaltres».\nLladó aposta per crear la figura d'educador de carrer per fer complir les ordenances municipals i creu imprescindible ampliar la plantilla de Guàrdia Urbana fins als 92 agents i especialitzar-los amb una unitat canina contra el tràfic de drogues. Lladó també va proposar un Pla d'Equipaments i deixar de comprar «relíquies com la casa Nouviles i la plaça de Braus». La republicana va fer la seva diagnosi de la ciutat, que va qualificar de "bruta, desendressada i on anar en bicicleta és un perill. Hi ha barris oblidats i utilitzats, és una ciutat incívica".\nPerò malgrat això, Lladó va defensar la seva candidatura perquè "m'estimo la ciutat, confio en les seves potencialitats i estic convençuda que amb la implicació i compromís dels figuerencs i figuerenques ens en sortirem". L'actual portaveu d'ERC a l'Ajuntament de Figueres va assentar les bases del projecte republicà per "la Figueres del 2030".\nAixí, ERC també apostarà per l' Oficina Municipal d'Habitatge, crear una Agència de Desenvolupament Econòmic i un Pacte Educatiu i l'impuls de l'Institut de Cultura. «Figueres té futur, hi ha esperança i ara és el moment de construir grans consensos», va dir Lladó durant la seva intervenció.\nTant Lladó com Torrent van recordar els presos polítics i exiliats i concretament l'empordanesa Dolors Bassa. "Fa un any ella ens acompanyava en l'acte de campanya de les eleccions del 21D", recordaven.\nTres joves ferits en una baralla a plena llum del dia al centre de Figueres.


Apologia de la curiositat: No ens acostumarem mai al despropòsit de la Sagrada Família\nNo ens acostumarem mai al despropòsit de la Sagrada Família\nVaig néixer i em vaig criar prop de la Sagrada Família, a l’ombra tenebrosa de les torres del temple “expiatori”, en construcció des del 1882. Tantes dècades desprès no només continua creixent en volum. També creix en el despropòsit de voler aixecar catedrals d’aquestes dimensions en ple segle XXI. Es tracta d’un despropòsit primordialment turístic, i per això enganyós. La Sagrada Família no l’aixequen els feligresos creients, sinó la recaptació a la taquilla de més de 20 milions d’euros anuals procedents de la venda d’entrades als 3,7 milions de visitants forasters, més del doble que la\npoblació de la ciutat.\nLa junta promotora de les obres és una fundació canònica presidida pel bisbe de Barcelona. La Sagrada Família està exempta de pagar l’Impost de Bens Immobles (IBI), com tots els edificis eclesiàstics. Els responsables s’han mostrat disposats –només faltaria!-- a negociar amb l’actual Ajuntament la llicència d’obres que no han tingut mai.\nEncara s’han d’aixecar sis descomunals torres més, les quals canviaran l’escala del monument, la seva incidència en l’entorn urbà i el perfil de la ciutat. La torre central tindrà 172,5 metres, la construcció més alta de Barcelona, per damunt de la Torre Mapfre de Vil.la Olímpica o de l’edifici de l’arquitecte Jean Nouvel a la plaça de les Glòries. Serà més alta que la cúpula San Pere del Vaticà i que l’Estàtua de la Llibertat de Nova York. Els promotors pretenen donar per acabat el despropòsit l’any 2026, centenari de la mort de Gaudí.\nAl llarg de la història s’han comès moltes barrabassades en nom de la religió. La Sagrada Família n’és una de ben actual, un parc temàtic en ple centre de la ciutat, una bombolla turística que afavoreix la bombolla immobiliària, la pèrdua del comerç de proximitat, de la cohesió social i de la identitat de l’espai públic del barri. Sobre l’estètica rococó del temple creixent, el seu sentit de l’equilibri i la seva prepotència, les opinions són lliures.\nLa idea original d’Antoni Gaudí, mort el 1926, podia ser visionària, per no dir psicodèlica. Deixar-la com ell la va deixar hauria estat una opció. Pretendre culminar-la, fins el paroxisme, encara es podia entendre sota el nacional-catolicisme franquista. Accelerar les obres amb noves tècniques constructives, sense gaire oposició durant les últimes dècades de democràcia i laïcisme, resulta molt més discutible.\nLa Sagrada Família no és només un temple, també és un barri de la ciutat al qual els veïns tenen dret a viure sense sentir-se actors secundaris ni ciutadans gradualment arraconats pel mastodont i les seves seqüeles. Crear la prevista plaça d’accés a la façana de la Glòria (la del carrer Mallorca) significaria l’expropiació de dues illes d’habitatges.\nL’associació de veïns de la Sagrada Família ha demanat que l’Ajuntament inspeccioni i corregeixi les actuals columnes del portal de la Glòria que envaeixen l’espai públic del carrer Mallorca i vulneren la legalitat urbanística. L’entitat proposa igualment crear un “delme eclesiàstic” a la inversa, una taxa especial d’un euro per entrada venuda, de manera a compensar els sobrecostos que el temple genera a la ciutat en matèria de seguretat, neteja, enjardinament, etc.\nDintre de la llibertat de gustos, a alguns la Sagrada Família els agrada o fins i tot els apassiona. A Facebook es troba un grup tancat de 396 seguidors de les obres, pedra a pedra, com un autèntic club de fans en xarxa.\nJa he dit que vaig néixer i vaig créixer a l’ombra de la Sagrada Família. Era la plaça on anava a jugar, però de petit no em fixava en el temple. Si en algun moment ho feia, em semblava una edificació incomprensible, capaç de despertar mitja por amb la seva presència espectral. Ara encara és més voluminosa i quan la reveig, molt de tant en tant, em provoca aquell mateix desassossec, la mitja por de quan era petit. Procuro evitar-la. No m’hi he acostumat.\nEtiquetes de comentaris: parc temàtic en ple centre


Contacte - Arquitectura Mediterrània\nHome / Contacte\nEn què et podem ajudar? (Selecciona una o més opcions) - Obra nova- Reforma- Interiorisme- Informes tècnics- Altres\nPolítica de privadesa*\nHe llegit i accepto la política de privadesa*\nResponsable del tractament: BERNAT BOU OLIVER Legitimació: Consentiment exprés de l'usuari Finalitat: La gestió de la seva consulta. Destinataris: Les dades no es cediran a tercers, excepte per imperatiu legal. Drets: En qualsevol moment podrà revocar el seu consentiment i exercir els drets d'accés, rectificació, cancel·lació i oposició dirigint-se per escrit a info@arquitecturamediterrania.eu\nCarrer Teulera, 78 - 1r 2a. 17246. Santa Cristina d'Aro - Girona\nTelèfon: +34 646 503 821\n- Política de privadesa -\n- Publicació d'imatges -\n- Política de xarxes socials -\nLes cookies necessaries són absolutament essencials perquè el lloc web funcioni correctament. Aquesta categoria només inclou galetes que garanteixen funcionalitats bàsiques i característiques de seguretat del lloc web. Aquestes cookies no emmagatzemen cap informació personal.


El patrimoni d'Ángel Nieto: així és el llegat que el pilot deixa als seu\nEl patrimoni d'Ángel Nieto: així és el llegat que el pilot deixa als seus hereus\nEl 12+1 campió va invertir gran part dels seus diners en crear empreses, que actualment deixen beneficis econòmics molt elevats\nper Redacció dissabte, 5 d’agost 2017 - 15:40h\nEl pilot Ángel Nieto va morir el passat dijous, 3 d'agost. / Twitter\nLa trista notícia de la pèrdua d'Ángel Nieto ha commocionat el món. El 12+1 campió del món moria a Eivissa aquesta setmana després de vuit dies ingressat després de tenir un accident amb un quad. Durant tot el divendres, les mostres d'afecte i suport cap a la família del pilot no han deixat de tenir lloc i després del funeral, tindrà lloc l'enterrament, que irremeiablement donarà pas al repartiment del seu patrimoni, que recaurà en els seus fills i probablement en el seu nebot, Fonsi Nieto, que és considerat com a un fill més.\nGràcies als ingressos que Nieto va aconseguir pels seus 90 grans premis i els seus 12+1 campionats mundials, el pilot va poder invertir en la creació de companyies com Ángel Nieto Team SL, una societat que, tal com recull 'El Español', es va fundar en el 1986 i va començar dedicant-se a les activitats esportives per donar pas al sector de la construcció. En el 2015, la companyia va aconseguir una facturació de més de 67.000 euros. Més tard, es va convertir en administrador de la Cafeteria Pavones SL i va fundar Nieto Team SL, dedicada a realitzar activitats publicitàries.\nAquesta última registra una facturació anual de més de 256.000 euros, que se suma als beneficis d'unes altres també creades pel pilot, com a Altos de Salobreña SL, Duero-2006 SL i Es Cami de Biax SL, fins a la fundació de la seva ITV, en el 2014. Tot això, però, no va acabar aquí: Ángel Nieto va adquirir una discoteca a Vallecas, una botiga de carrets plegables de golf, un bar hawaià, un concessionari, diversos tallers i botigues de motos, i fins i tot va participar en la producció del musical 'Evita'. Amb els beneficis generats, el pilot va comprar-se una casa a Madrid i una altra a Eivissa, aquesta última, va poder veure's gràcies a la seva entrevista al programa de Bertín Osborne 'Mi casa es tuya'.\nTot i ser tancat, el Museu Ángel Nieto albergava una gran quantitat d'objectes del pilot com motos, premis i objectes personals que actualment tenen un altíssim valor econòmic i sentimental. Al marge de la possibilitat que aquests poguessin tornar a ser exposats al públic, és probable que es reparteixin entre els seus hereus o fins i tot que se subhastin, encara que la família probablement optarà finalment per conservar-los.\nFOTOS: El famós producte de 50 euros que Primark ven per només 3\nFOTOS: Te'n recordes de Bea, la legionària de 'Gran Hermano'? Al·lucinaràs amb el seu brutal canvi!


Un 75% dels catalans amb mobilitat reduïda necessita ajuda per sortir de casa - Social.cat\nUn 75% dels catalans amb mobilitat reduïda necessita ajuda per sortir de casa\nA Catalunya, més de 350.000 persones tenen problemes d’accessibilitat, motiu pel qual un 2% no surt mai de casa, segons un estudi\nDissabte, 29 de juny de 2019 | 09:15 h\nUna persona amb cadira rodes i una persona amb ceguesa passegen per una avinguda | Sergi Santiago (ACN)\nA Catalunya, hi ha 350.000 persones que tenen problemes de mobilitat. D’aquests, un 75% necessita ajuda per sortir de casa, i un 2% decideix no sortir de casa. Així ho constata l’estudi ‘Mobilitat reduïda i accessibilitat a l’edifici” que ha elaborat la Fundació Mutua de Propietaris, amb la col·laboració amb la Confederació Espanyola de Persones amb Discapacitat Física i Orgànica (COCEMFE).\nSegons les xifres de l’informe, un 39% d’aquest grup social a Catalunya passa molts dies sense sortir de casa, i un dels principals motius és la falta d’accessibilitat de l’immoble en el qual resideixen. De fet, el 30% considera que si el seu edifici estigués més adaptat a les seves necessitats, sortiria amb més freqüència de casa, un percentatge que es duplica en el cas del 18% de les persones amb mobilitat reduïda que resideixen en edificis sense ascensor.\n“A vegades, la llar es converteix en una presó per a les persones amb mobilitat reduïda donada la dificultat per poder entrar o sortir, i ens trobem amb persones presoneres a la seva llar per falta d’accessibilitat al seu\nedifici”, afirma la directora de la Fundació Mutua de Propietarios, Laura López Demarbre.\nTambé el president de COCEMFE, Anxo Queiruga, remarca que “és imprescindible que les persones amb discapacitat siguin autònomes perquè puguin participar en igualtat de condicions i exercir el nostre dret a l’educació, a l’ocupació o l’oci”.\nCadira de rodes, crosses, bastons i caminadors\nL’estudi desvela que un 61% dels enquestats catalans tenen problemes de mobilitat sense ser usuàries de cadira de rodes, bé perquè utilitzen algun tipus de sistema de suport (crosses, bastó, caminador o altres) o simplement perquè deambulen de forma inestable. El 37% utilitza cadira de rodes manual o elèctrica.\n“La importància d’aquesta dada rau que si la persona propietària és usuària d’una cadira de rodes, la necessitat es detecta d’una forma més clara. Tanmateix, ens trobem amb persones més grans o persones amb discapacitat orgànica que no poden baixar les escales, davant la negativa de les comunitats de veïns que no detecten la necessitat immediata”, explica Queiruga.\nPer aquest motiu, la Fundació Mutua de Propietarios i COCEMFE reclamen la creació d’un Fons Estatal per l’Accessibilitat Universal, fent èmfasi que “és imprescindible que s’estableixi ajudes específiques per a totes les comunitats veïnals que han d’afrontar obres d’accessibilitat per garantir el dret a una vida independent”.\nEscales i portal, els principals obstacles\nEscales i portal són els espais dels edificis que produeixen limitacions més grans a les persones amb mobilitat reduïda. En concret, les escales provoquen que el 79% d’aquestes persones no es puguin moure de manera lliure, seguides de l’accés al carrer al portal (34%), o al mateix portal (27%), que també representa una barrera dins de l’edifici.\nA més, les principals millores que es farien en l’edifici són la instal·lació d’un ascensor, pels qui no el tenen, i les portes automàtiques. Per tractar de solucionar aquesta situació, els principals recursos utilitzats pels catalans amb mobilitat reduïda són l’ajuda de familiars i amics (73%). Així mateix, un 26% compta amb personal professional de suport i un 24% rep ajudes econòmiques, sent destacable que un 7%\nassegura que no disposa de suport.


Punt Òmnia Casal Cívic Sant Roc Badalona » Archivo para ateneu sant roc\nL’Ateneu proposa Concert Solidari Gospel Jazz\nL’Ateneu ens proposa: “Benvolguts i benvolgudes:\nAquest inici de curs arriba amb una nova proposta de concert solidari en favor dels projectes de l’Ateneu organitzada per Laboratoris Menarini.\nDijous 15 d’octubre de 2015 a les 21.30 h\nA l’Auditori de Barcelona\nMenarini, en línia amb el compromís de col·laboració amb el seu entorn més proper, promou el concert “Gospel & Jazz, notes solidàries per Badalona” en benefici de tres institucions que treballen pel benestar social de la ciutat: la Fundació Ateneu Sant Roc, Cáritas Diocesana de Barcelona, i l’Institut de Recerca de Ciències de la salut de l’Hospital Germans Trias i Pujol (IGPT).\nEl director musical, cantant i compositor Erwyn Seerutton oferirà un viatge musical intens, des de l’emoció del gospel i els espirituals negres a la llibertat del jazz.\nEl concert s’iniciarà amb l’Erwyn Seerutton’s Ensemble, una formació de quatre veus i quatre músics per a donar pas al Cor de Gospel Sant Cugat amb l’espectacularitat de més de 70 cantants a l’escenari acompanyats pels músics Guim G. Balasch, Manuel Krapovickas, Federico Mazzanti i Oriol González.\nPodeu comprar les entrades a http://www.notesperbadalona.org/ca/, les taquilles de l’Auditori o reservar-les a l’Ateneu.”\nEtiquetas: ateneu sant roc, concert solidari jazz gospel, Erwyn Seerutton\nActivitats de Nadal Ateneu Sant Roc Coral i Pessebre\n- En primer lloc, la Trobada de Corals que tindrà lloc el diumenge 14 de desembre, a les 11.30 h a l’església de Sant Roc.\n- A partir del diumenge 14 queda inaugurada la XXVIII Mostra de pessebres on podreu trobar pessebres elaborats amb diferents materials per projectes de l’Ateneu, de la Parròquia, entitats del territori, veïns i veïnes del barri… La podreu visitar fins el 31 de gener.\n- El dissabte 20 i diumenge 21 a les 18 h, es farà la representació del Pessebre Vivent.\nI al llarg d’aquestes setmanes podeu passar per l’Ateneu per experimentar amb el Sensorama del Nadal comunitari que estem fent entre tots i totes i gaudir amb les festes de Nadal, i també les festes de Caga tió de tots els projectes de l’Ateneu.\nEtiquetas: ateneu sant roc, trobada coral ateneu sant roc\nFestes Primavera Sant Roc\nArriben les primeres jornades amb moltes activitats entretingudes per celebrar la primavera. L’Ateneu Sant Roc ens comunica:\nDijous 1 de maig a les 17 h\nHomenatge a la Gent gran, només si teniu més de 65 anys i sou del barri…\nA l’Escola Lestonnac Sant Roc, organitza el Grup de Dones.\nDiumenge 4 de maig durant tot el matí\nXXXII Fira d’artesania i mostra d’entitats i serveis\nA la plaça Roja Sant Roc Badalona\nDimarts 6 de maig a les 20′15 h\nXerrada: Sopes del món: treball comunitari\nA càrrec la Xarxa Noubarris acull. 9 Barris Acull és una xarxa integrada en l’actualitat per més de vuitanta entitats, entre les que figuren AAVV, AMPA’s, parròquies, associacions culturals i esportives, entitats de lleure i de solidaritat, escoles d’adults etc. La finalitat de la Xarxa és treballar de forma coordinada per fomentar la convivència i facilitar la incorporació als barris dels nous veïns i veïnes que procedeixen de la immigració, amb punt d’acollida, servei jurídic, etc.\n+ Més informacions: Xarxa nou Barris Acull\nEtiquetas: ateneu sant roc, festa primavera sant roc 2014, fira artesania entitats sant roc\nConcert Solidari Coral Cantiga\nDoneu suport a la iniciativa de l’Ateneu, Aneu al concert solidari:\nAquesta vegada, gaudint de bona música i col·laborant econòmicament en benefici dels projectes d’infància i joves en risc social de la Fundació Ateneu Sant Roc.\nLa Coral Cantiga ens oferirà un concert el proper\ndijous 10 d’abril de 2014 a les 21.00 h\na l’església de Santa Maria de Badalona\nQuant més serem… més col·laborarem, de manera que us demanen féu difusió de l’acte.\nPasseu el correu a amics, companys de feina, coneguts…. Comptem amb l’esforç de tots i totes per tirar endavant la iniciativa.\nPodeu reservar entrades a la secretaria de l’Ateneu, per correu electrònic o bé comprar les entrades a l’església, el mateix dia abans del concert.”\nEtiquetas: ateneu sant roc, coral cantiga\nDia de la Dona a Sant Roc\nDivendres 8 de març 2013, es celebra el Dia de la Dona a Sant Roc.\nPrograma Complert en la imatge.\n- Dia 6 de març: 10h a 12h. Celebració del Dia de la Dona. Reflexió i compartir al Saló de la Fundació Ateneu (c/ Caceres)\n- Dia 6 de març: 19h Inauguració Exposició Vides de Barri. Taula rodona sobre experiències d’arpilleres al Casal Congrés-Indians (c/ Manigua, 25-35 Barcelona)\n- Dia 7 de març: 10h30-12h00 Cinefòrum, Projecte Laia. Saló Fundació Ateneu Sant Roc.\n- Dia 7 de març: 16h – 20h00 Taller Arpilleres, Sala Blava Fundació Ateneu Sant Roc.\n- Dia 8 de març: 15h30 Al Casal Cívic Sant Roc (Av. Maresme, 180) Els Drets Humans a través de les arpilleres. Xerrada a càrrec de Roberta Bacic.\nProjecció Video “Les partes parlen i les dones no callen”. Comissió Dones Barcelona Sud.\nEtiquetas: ateneu sant roc, casal civic sant roc, dia dona ateneu sant roc, dia dona casal cívic


Birding Lleida Expedicions. Agència de viatges a Agramunt - Refet Viu\nAtreveix-te a descobrir\nAgència receptiva a Lleida\nMoments que perduren\nBirding Lleida Expedicions, agència de viatges a Agramunt, especialitzada en viatges de natura, aventura, trekking i senderisme, creuers i fly&drive. Agència receptiva a Lleida.\nLa nostra vocació és molt específica: la de produir i comercialitzar viatges originals, exclusius i de gran qualitat. És el nou concepte que tots els viatgers estan desitjant i que dóna unes “sensacions” i “emocions” als nostres viatges i activitats, que fan que siguin experiències úniques.\nEl nostre laboratori d’idees dissenya nous itineraris, busca destins insòlits, maximitza les visites, tot realitzant rutes i viatges exclusius plens de moments que perduren a la memòria del viatger.\nLa nostra història comença l’any 2009 amb productes i activitats encaminats a la fauna i el birdwatching a Lleida amb el nom de “Birding Lleida”. A partir del 2012 dona el salt per a oferir altres productes, serveis i viatges pels cinc continents, passant a denominar-se “Birding Lleida Expedicions”. Al 2016 es llença la plataforma online via web per a arribar a una màxim públic, tan nacional com internacional.\nBirding Lleida Expedicions: coneix el nostre territori… i el món!\nBirding Lleida Expedicions és la teva agència de viatges situada a Agramunt (Lleida). Un concepte diferent de confeccionar un viatge. Una acurada selecció de destinacions i de corresponsals per tot el món ens permeten oferir-li una excel·lència en els nostres...\nDescobreix el món al teu aire en cotxe o autocaravana.\nFantàstics viatges i sortides pels amants de la natura i albirament de la fauna salvatge.\nSelecció de viatges pels aficionats al trekking, l’aventura i al senderisme.\nLa més àmplia gamma de creuers per a navegar per tot el món.\nSortides programades pels cinc continents amb guia acompanyant.\nSortides, visites, activitats, observació de natura, estades, paquets turístics, grups.\nUn concepte diferent de confeccionar un viatge\nLi agrada descobrir nous destins?\nFer trekkings, viatges d’aventura, de natura?\nAlbirament de fauna al seu propi hàbitat natural?\nConduir al seu aire per indrets inimaginables?\nVol un creuer de somni?\nConèixer racons, rutes, gastronomia, paisatges, i molt més a Lleida?\nUn concepte diferent de confeccionar un viatge. Una acurada selecció de destinacions i de corresponsals per tot el món ens permeten oferir-li una excel·lència en els nostres productes. Experts guies que li acompanyaran durant la seva activitat. Pressupostos a mida i per a grups. Qualitat i atenció personalitzada.


Celebració dels 25 anys del Consell de la Dona - Ajuntament de Cornellà\nCelebració dels 25 anys del Consell de la Dona\nCelebració dels 25 anys del Consell de la Dona https://www.cornella.cat/ca/actualitat/noticies/celebracio-dels-25-anys-del-consell-de-la-dona https://www.cornella.cat/ca/actualitat/noticies/celebracio-dels-25-anys-del-consell-de-la-dona/@@download/image/DIADONA2021.jpg\nEl dijous 25 de març té lloc a L'Auditori de Cornellà l'acte oficial de commemoració del 25è aniversari del Consell Municipal de la Dona. Emmarcat en totes les activitats vinculades a la celebració del Dia Internacional de la Dona Treballadora, per causa de les restriccions a què obliga la pandèmia de Covid-19, l'accés estarà limitat a les entitats que formen part del Consell.\nDe fet, la commemoració s'havia de fer el març de 2020 però va quedar suspesa per la declaració de l'estat d'alarma. Un any després, així, el Consell celebra vint-i-sis anys, alhora que realitza un homenatge a les persones que el van impulsar, així com al paper de totes les dones que a través de les diferents entitats n'han format part al llarg de tot aquest període. L'acte especial de commemoració del 25è aniversari inclourà una breu representació teatral a càrrec de l'entitat MicroCornellàTeatre, així com un concert amb dones cantautores de Cornellà, Alexandra Larios, Carla Collado, Charlotte i Sara Alva.\nUn consell pioner a Espanya\nA la primavera de 1994 es proposa impulsar la creació del Consell Municipal de les Dones, com a òrgan consultor de l'Ajuntament i com instrument capaç de dinamitzar les accions a favor de la igualtat d’oportunitats a la ciutat de Cornellà. D'acord amb les diverses entitats i associacions que treballaven en l’àmbit de la dona al municipi, es van detectar quines eren les principals necessitats i entre les propostes d'actuació, es va impulsar la creació del Consell Municipal de les Dones, així com crear els serveis específics per atendre a les dones en les seves dificultats i promoure la igualtat de gènere a la ciutat.\nD'aquesta manera, el febrer de 1995 es constitueix el Consell Municipal de la Dona de Cornellà, el primer de l’Estat espanyol. Ha estat pioner en les reivindicacions feministes i en promoure, des del consens que aporta la seva pluralitat, polítiques d'igualtat de gènere. A més d'aquestes accions i en la dotació d'ofertes formatives i d'atenció específiques per a les dones, ha tingut com a prioritat la lluita contra la violència masclista: des de la creació de serveis amb equips professionals multidisciplinars per atendre les dones que es troben en situacions de violència, fins al protocol d'actuació i el circuit d'intervenció en casos de violència masclista i víctimes de maltractament, o l'aposta per la implicació de la ciutadania en aquesta lluita a través de Plataforma Ciutadana Contra la Violència Masclista o la Xarxa Activa de la Joventut per la Igualtat.\nFuncions i sessions del Consell Municipal de les Dones


Escola Verda – Institut Josep Puig i Cadafalch\nHome |L’INSTITUT |Escola Verda\nEl projecte d’escola verda és una xarxa de diferents centres educatius de Catalunya que ens comprometem en la sostenibilitat mediambiental en el funcionament del centre d’una forma integral i amb el compromís d’educar els alumnes en el respecte al medi ambient i en la consciència de viure en un món que ens cal cuidar entre tots.\nÉs un projecte de centre on participa tota la comunitat educativa: alumnat, professorat, famílies i personal laboral no docent.\nEs tracta de donar resposta des de l’institut i al nostre nivell al gran repte mediambiental que tenim davant com a societat.\nAfecta tant al currículum, com a la gestió diària del centre. Participem en accions concretes en molts nivells com són:\nEl projecte arbre, on els alumnes de segon d’ESO van a plantar un arbre al turó proper al centre, amb l’ajuda dels alumnes de quart.\nDos horts escolars ecològics, dels que en tenen cura els alumnes de l’AULA VIVA i el projecte Èxit.\nProjectes tecnològics amb materials reciclats.\nUn projecte sobre reciclatge a tercer d’ESO, en el qual els alumnes analitzen el grau de reciclatge que es du a terme al nostre entorn i dissenyen una campanya per a millorar-lo.\nDiferents campanyes per la millora de gestió de residus, conscienciació, un blog, ….


L'entrada a l'estació de Glòries de la L1. | A. L.\nper Adrià Lizanda 12 de juny de 2019 17:07\nSón les 18:15 hores i l'horari laboral de molts treballadors del 22@ ha acabat. Desenes d'ells es dirigeixen al metro, concretament a la parada de Glòries de la L1. Hi entren per l'accés situat a la plaça de les Glòries Catalanes, i el degoteig d'assalariats de les empreses amb seu al districte de la innovació és constant. Els treballadors que surten de la feina cap a les 18 hores es troben cada setmana amb cues semblants a les que creen els cotxes a la Diagonal, però al metro. "A vegades hem de fer cues de fins a 10 minuts per picar el bitllet", explica la Xènia, que treballa al carrer Ávila.\nA no ser que sigui dia de vaga, els usuaris no estan acostumats a fer cues al metro, i menys per picar el bitllet. La concentració d'empleats del 22@ a l'hora de sortida de la feina i el fet que en ocasions hi hagi poques màquines validadores per accedir a l'andana provoca que usuàries com Montse Ruiz es trobin "pràcticament cada dia cues quilomètriques". Ruiz agafa el metro a diari entre les 17:45 i les 18 hores per tornar a casa. El col·lapse de les tardes a l'accés, es queixa, es produeix des del gener.\nCua per accedir a les màquines validadores. | Montse Ruiz\nMés contundent encara és el Raul, cambrer del Cafè de l'Estació, situat davant de les màquines d'accés: "Porto un any i mig treballant aquí i es fan cues cada dia". Diu que es formen entre les 18:15 i les 18:30 hores, especialment entre el setembre i el març perquè en altres moments de l'any alguns treballadors estan de vacances. També detalla que els divendres les cues no són tan habituals, ja que els empleats surten de la feina abans de les 18 hores.\n"He arribat a veure baralles"\n"He arribat a veure baralles", afegeix. La tensió dels treballadors que han de fer cua per validar els bitllets per tornar a casa ocasiona topades, que a vegades esquitxen també els clients del Raul. El cambrer es queixa que el col·lapse per les tardes el deixa sense clients, perquè ningú està disposat a fer la cua només per prendre's un cafè, segons diu. "Intenten passar la cua per venir al bar però els escridassen perquè es pensen que s'estan colant i acaben marxant", deplora. "Les cues són criminals".\nCol·lapse a l'accés de l'estació de Glòries. | Montse Ruiz\nEl Ferdinando també treballa al 22@ i avança pel túnel en direcció a les màquines, havent donat per tancada la jornada laboral d'avui. En aquesta ocasió no hi ha cua per fer, però admet: "N'he vist de molt llargues". Ell, però, no en pateix tant les conseqüències perquè sol marxar de la feina abans de l'hora punta de sortida de la majoria de treballadors. No és el cas de la Xènia. Ella surt a diari cap a les 18 hores, i calcula que, de mitjana, ha de fer cua abans d'entrar al metro dues vegades per setmana.\n"Avui va fluid, però hi ha col·lapse molt sovint", reconeix el Jaime, empleat de l'Institut Municipal d'Informàtica. Sempre entra al metro cap a les 18:15 hores, i tot i que mai ha vist cues que arribessin fins al carrer -hi ha uns 50 metres de túnel amb diversos trams d'escales des de les màquines per validar fins al carrer- s'ho "creu". El Raul, assegura, sí que ha vist cues que arribaven fins al carrer.\nTMB prepara una ampliació\nDimecres el col·lapse va ser contundent. Diversos usuaris de Twitter, entre ells Montse Ruiz, van traslladar al compte @TMBinfo queixes per les cues que havien de fer per validar el bitllet. Fonts de l'empresa han precisat al TOT Barcelona que hi va haver una avaria en una de les set màquines. Normalment s'utilitzen cinc per entrar a l'estació i dos per sortir, tot i que alguns usuaris com Ruiz denuncien que només s'obren "dos o tres" per entrar al metro i la resta per sortir.\nCada tarda hi ha cua per validar el bitllet a l‘estació de Glòries. Avui arriba fins a les escales. Alguna solució, @TMBinfo? pic.twitter.com/BsVKBfVAAt\n— Meritxell Hernández (@meritxellh) 5 de juny de 2019\nTMB vol acabar amb les cues i prepara una ampliació dels accessos al metro, que suposaria afegir noves màquines aprofitant tot l'espai que puguin. Així, pretenen donar una solució a les riuades de treballadors que per les tardes es poden trobar amb col·lapses per picar el bitllet. "Fa un temps q s'està preparant, però no hi ha data per a la instal·lació", especifiquen a aquest diari. El que sí avancen és que pretenen destinar set màquines validadores per a l'entrada a l'andana, i les màquines que s'afegeixin anirien destinades a la sortida. Una de les noves màquines seria reversible, cosa que permetria a l'empresa fer front a dies en què les cues de què es queixen els treballadors del 22@ col·lapsin el metro de Glòries.\nMetro 22@ Sant Martí Barri del Poblenou\nTMB prova les portes automàtiques verticals a la L11 del metro\nEl 15% de les aturades al servei de metro es deuen a la presència de gent a les vies


Inscripció als tallers sobre recursos i estratègies per millorar les capacitats dels docents en la seva tasca en l’escola actual. | Consell Comarcal del Maresme\nInici Notícies Inscripció als tallers sobre recursos i estratègies per millorar les capacitats dels...\nInscripció als tallers sobre recursos i estratègies per millorar les capacitats dels docents en la seva tasca en l’escola actual.\nNoves dates: 9 i 30 d’abril, i 7 de maig. Inscripcions obertes fins el 3 d’abril.Ref: RecursosDocents/abril’15\nArticle anteriorRecursos i estratègies per millorar les capacitats dels docents en el desenvolupament de la seva tasca a l’escola actual.\nArticle següentProcés de selecció, per urgència, d’un/a Psicòleg/loga de l’EAIA


Per què han matat el Samuel a la Corunya? Res apunta a motius homòfobs\nActualitzat 08/07/2021 11:12\nAquest dissabte a la matinada han matat d'una pallissa el Samuel, un jove de 24 anys a la Corunya i, encara que tothom explica que ha estat un crim homòfob, ni els testimonis ni els policies que investiguen el cas en tenen cap prova.\nMaten el Samuel a la Corunya\nEls fets han passat aquest dissabte a les 3:00 de la matinada a l'avinguda Buenos Aires de la Corunya. Samuel Luiz Muñiz estava amb tres amigues quan un grup de persones el van apallissar. Però què és el que va passar exactament?\nTothom diu que l'han matat per ser gai\nLes xarxes socials s'han emplenat de publicacions assegurant que ha estat un crim homòfob i que l'han matat perquè era gai. De fet, influencers i polítics han explicat públicament que l'han assassinat per la seva orientació sexual, però que hi ha de cert en tot això?\nAquest dissabte han assassinat el Samuel a la Corunya / Twitter\nNo hi ha cap prova que demostri que ha estat un crim homòfob\nSegons els investigadors del cas i els testimonis que van veure l'agressió, no hi ha cap prova que apunti que l'han matat per homofòbia, explica La Voz de Galicia. De fet, el seu pare ha explicat a aquest mitjà gallec que l'han matat per error i per què estava intentant posar pau en una discussió.\nTot va començar per una videotrucada\nEl que està clar és que tot va començar perquè una de les seves amigues estava fent una videotrucada i els agressors es pensaven que ella els estava gravant. Va ser en aquest moment quan es van apropar a ella amb una actitud amenaçadora i quan el Samuel va intentar intervenir a la discussió per explicar-los que havia estat un mal entès i que la seva amiga només estava fent una trucada.\nEls testimonis i els policies asseguren que no hi ha cap prova que demostri que l'han matat per ser gai / Twitter\nTal com es veu a les càmeres de seguretat de la zona, després d'això, els agressors s'acosten al Samuel i el comencen a apallissar fins que veuen que li costa respirar i que no es pot moure. Al cap d'una estona, mentre l'estaven traslladant a l'hospital, va acabar morint d'un atac al cor a causa de les ferides ocasionades.\nDetenen 13 persones implicades en els fets\nDe moment, ja hi ha 13 persones detingudes per la seva presumpta implicació en els fets i set d'elles estarien directament implicades en l'homicidi. El cas es troba sota secret de sumari i els policies estan intentant esbrinar més detalls per esclarir els fets i, encara que no descarten cap hipòtesi, expliquen que de moment no hi ha cap prova que corrobori que l'hagin matat per ser homosexual.\nUn cas semblant a Terrassa\nA Terrassa (Vallès Occidental) s'ha viscut un fenomen similar aquest cap de setmana: s'ha fet viral el vídeo d'una pallissa i, encara que tothom assegurava que es tractava d'una agressió homòfoba, en realitat estaven pegant a la víctima per robar-li el mòbil i la cartera.


AulaMèdia: Aprenem amb la televisió. Anna Rialp Forés\n"Aprenem amb la televisió"\nEl projecte "Aprenem amb la televisió" és una proposta que parteix dels interessos dels alumnes per afavorir el procés d'ensenyament-aprenentatge aprofitant la programació televisiva.\nDe tots és coneguda la influència social dels mitjans de comunicació i, sobretot, de la televisió. D'altra banda també és evident que els nostres alumnes passen molta estona davant d'ella i, la major part d'aquest temps, està dedicat al visionat de les sèries animades i de programes infantils i juvenils. Aquestes sèries entren a formar part important del seu món imaginari, el seu vocabulari i, de mica en mica, van marcant els seus models conceptuals en tot allò que fa referència als valors humans.\nAixí, veiem que entre les seves múltiples funcionalitats, hi ha una que ens interessa especialment als educadors. És la de transmissora dels valors, normes i actituds de la societat imperant a més de donar uns models lingüístics que també cal tenir en compte des de l'escola.\nSi considerem que els nens estan construint la seva identitat i ho fan a partir de totes les experiències que vivencien i les aportacions socials del món que els envolta veiem que la televisió en aquesta vessant transmissora de la cultura social establerta té un fort component transmissor de models de comportaments i valors.\nPotenciar un estudi acurat dels dibuixos animats i programes més populars, és un altre dels factors que propiciem en el nostre plantejament. S'intenta fomentar en l'audiència (els nens i nenes) un sentit crític que els ajudi a situar els diversos temes que tracten, en la seva justa mesura alhora que aprofitem per potenciar un aprenentatge funcional del llenguatge verbal a partir del vocabulari i estructures lingüístiques que hi apareixen. Així, vàrem pensar en aprofitar les possibilitats educatives que el mitjà de comunicació més important ens ofereix.\nAprenem amb la televisió\nEl projecte consta de dues parts. Una primera proposa l'anàlisi d'una enquesta realitzada al voltant de les sèries animades i la seva incidència a nivell educatiu. La segona pretén la possible aplicació pràctica de la teoria obtinguda per tal d'aconseguir els objectius proposats.\nEs planteja una hipòtesi d'estudi. En el nostre cas ha estat la següent: La influència de les sèries, programes i dibuixos animats, infantils i juvenils determinen el vocabulari dels nostres alumnes i els missatges de fons deixen una impremta important en les seves actituds i comportaments.\nEn un primer moment es planteja l'estudi després de xerrades informals amb els alumnes en referència a la tipologia de programes que solen veure més. Aquestes xerrades inicials es van gravant per poder fer un buidatge posterior que serveixi d'orientació per poder detectar possibles desviacions del resultat originades per respostes no verídiques, incompletes, etc.\nEl pas següent és crear una enquesta que, de forma fàcil i entenedora, recollí les principals qüestions que ens interessa conèixer per fonamentar la hipòtesis de treball plantejada. L'enquesta ha de ser emplenada pels alumnes i les seves famílies. D'altra banda, els alumnes de sisè prepararan el seu propi qüestionari, força similar al proposat pels docents per fer un estudi estadístic propi a partir de les entrevistes que es van fent a altres nens, veïns, familiars, etc. Alhora que col·laboren activament en el procés de buidatge i anàlisi de la general de centre. Posteriorment es procedeix a la recollida de dades i els resultats obtinguts es van classificant en unes gràfiques. Es fa la comparació amb el que els alumnes han verbalitzat prèviament i es va afegint el resultat de les enquestes al carrer.\nLa conclusió més evident, en el nostre estudi, va ser que el seu repertori de llenguatge estava marcat pel vocabulari, frases fetes i construccions lingüístiques més comuns en els programes més populars. És força comú sentir en un moment donat als nens dir: "culet, culet", com el Chin Chan, o, "multiplícate por cero" com en Bart Simpson.\nTambé vàrem constatar una marcada diferència quan als continguts de base de les sèries d'animació segons la seva procedència: les sèries animades o pel·lícules de dibuixos animats orientals tenen uns missatges de fons que intenten transmetre la "filosofia de vida" oriental, les seves actituds davant els esdeveniments de la vida quotidiana. Podem veure com transmeten missatges d'entrega personal de l'individu al bé col·lectiu. L'esforç estoic, la lluita per aconseguir els objectius de vida i tot un conjunt de principis que són pròpies d'aquelles societats (solen ser produccions nipones). D'altra banda tenim els dibuixos de producció occidental amb tota una altra col·lecció d'actituds i valors presentats des de la perspectiva que més interessa per les característiques de la societat que reflexen.\nAmbdós intenten, sovint, parlar des de la seva perspectiva dels valors que consideren més importants per perpetuar en una societat que evoluciona massa de pressa. Tot i així, també hi ha una marcada tendència a l'ús excessiu de l'agressivitat i la competitivitat . Característiques del projecte. Trets comuns\nEn tots els cicles es parteix d'una xerrada prèvia per a que els respectius alumnes poguin explicar les seves experiències, gustos, etc. Aquesta informació la recollim en una gravació que ens permetrà, posteriorment fer la selecció dels punts bàsics a tenir en compte i alhora servir de pauta comparativa. Posteriorment es reparteix una enquesta a emplenar conjuntament amb els pares. La prepararen els alumnes de sisè de cicle superior de Primària aprofitant la coincidència de continguts tant en l'àrea de matemàtiques com de coneixements del medi social. La recollida de dades i anàlisi també es fa amb la seva col·laboració i la del tutor corresponent.\nLes activitats programades al projecte tenen el format de fitxa per tal de facilitar la comprensió, utilització i posada en pràctica. A cada fitxa podem trobar un índex, una especificació dels continguts i text en relació al context general on s'aplica. També es detalla el context del projecte, àrees a les que va adreçada l'activitat proposada, fites del projecte (metodologia, recursos de reforç, material, rols de mestre i estudiants) aspectes de la programació (objectius, continguts, etc.) i desenvolupament de les actuacions i activitats per sessions (accions com defensa argumental de les propostes del grup, recull del vocabulari i estructures lingüístiques dels fragments visionats, fotoangelo, elaboració de guió radiofònic, assaig de l'emissió, etc). La gradació de dificultat està en relació a l'edat dels alumnes seguint una verticalització. [Exemple de fitxa a realitzar al cicle superior i inicial de Primària].\nFinalment, es prepara una presentació en Power point en la que es recull tot el procés seguit en les diferents sessions del projecte donant la visió general de com s'han realitzat a cada cicle. En cada sessió haurem tingut la precaució de filmar i fotografiar el treball que es duu a terme. Això ho fan els propis alumnes de cicle mitjà i superior amb el material recollit en col·laboració dels especialistes d'informàtica. Afegirem a la presentació la gravació de les seves veus explicant el que fan en cada moment i, en el cas de cicle inicial i educació infantil, una narració resumida.\nTambé es fa una petita exposició amb els mapes conceptuals elaborats a l'aula, el buidatge de les enquestes, selecció de fotografies, etc. S'invitarà als pares i altres companys del centre a visionar, tant la presentació Power point, com les històries que han creat. Com a cloenda es fa la representació preparada pels alumnes i el concurs de preguntes i respostes que recreen els continguts i conceptes apresos durant la realització del projecte.\nCom activitats d'avaluació es tenen en comte les activitats en les que ells han de crear les seves pròpies històries utilitzant diferents mitjans, seguint les premisses marcades i reflectint tot allò que han après i reflexionat en totes les sessions és una avaluació prou complerta. Conjuntament, també podem disposar del recull d'imatges i so de tot el procés que ens permetrà observar i analitzar la seva evolució en el procés d'ensenyament- aprenentatge.\nÉs recomanable una fitxa d'observació sistemàtica on trobem recollits els objectius que pretenem assolir per tal d’anar marcant l’evolució dels nostres alumnes. Aquesta observació directa, sumada al material elaborat, a les gravacions, etc. ens donaran una pauta important d'avaluació tant durant el període de desenvolupament del projecte, com al final per millorar de cara a futures aplicacions de la proposta.\nHa estat especialment interessant l'aplicació de les propostes en l'atenció a l'alumnat nouvingut del centre.\nAnna Rialp Forés\nés mestra en el CEIP Mare de Déu de Montserrat\nPREMI “EL CAC A L’ESCOLA 2004”


Visita guiada per casals d'estiu | Poble Espanyol de Barcelona\nQuè és el poble Espanyol? Quan es va construir? Què podeu trobar-hi? Un guia us acompanyarà pel recinte explicant-vos la seva peculiar història i tot el que acull, des de les anècdotes més singulars dels edificis fins a les novetats audiovisuals passant pel museu d'art contemporani Fran Daurel o els tallers artesans. Després us podreu quedar tot el temps que desitgeu per acabar d'explorar el poble i divertir-vos-hi!


tatyana borislavova kirilova - advocats - Pleven (Ciutat) - Obshtina pleven - Pleven - Bulgària - Lawyertys\nPàgina d'inici › Per país › Bulgària › Pleven › Obshtina pleven › Pleven (ciutat) › Tatyana borislavova kirilova\nTatyana borislavova kirilova Pleven (Ciutat) > Obshtina pleven > Pleven > Bulgària\ntatyana borislavova kirilova posa a la seva disposició un dels serveis d'advocats més prestigiosos de Bulgària. Si vostè té problemes legals en Pleven (Ciutat), pot ajudar a resoldre en poc temps ia un preu just. No tots els advocats són els mateixos i tenir l'ajuda de professionals competents en el seu és una garantia que ofereix Lawyertys.\nAquesta és la pestanya d'informació per a tatyana borislavova kirilova. En cas que vostè és el titular d'aquesta fitxa, pot modificar-lo o esborrar-en l'enllaç que es troba al lateral. Si tenim el seu correu electrònic, li enviarem un enllaç on es pot modificar les dades. Si no tenim el seu correu electrònic, vostè ha de omplir el formulari de contacte amb els canvis apropiats.\nViu amb vostè el cap lligada a un problema sense trobar un remei o solució no està viva, sinó que s'estén una malaltia. Per què fer-ho? Comptar amb l'ajuda d'tatyana borislavova kirilova, i veurà que el que semblava una odissea, gestionat per algú que coneix tots els passos a seguir, transformarà al no-res.\nLlistat de advocats pròxims a tatyana borislavova kirilova\nplamen koev notary- (Situat a 82.05 km)\nадвокат мариана розованова & бойко пъдарски- (Situat a 58.71 km)\ngeorg spartanski- (Situat a 0.16 km)\nадвокат николова- (Situat a 86.62 km)\nadvokat getsov, stefan y.- (Situat a 31.62 km)\nsilvia marinova- (Situat a 0.17 km)\nadvokatska kantora ognyan nikolaev lazarov- (Situat a 0.71 km)\nадвокат петков, павлин- (Situat a 58.70 km)\nrayonna prokuratura - teteven- (Situat a 61.93 km)\nSabev & Partners- (Situat a 86.01 km)


Els bisbes catalans demanen perdó a les víctimes i se solidaritzen\nEls bisbes catalans es comprometen a «erradicar la cultura de l'abús sexual»\nEn el comunicat es comprometen a col·laborar en «l'aclariment dels fets del passat» i a adoptar «rigoroses mesures de prevenció que impedeixen la seva repetició»\nper Redacció dimarts, 12 de febrer 2019 - 15:06h | Actualitzat a 12/02/2019 16:26h\nEls bisbes es comprometen a eliminar qualsevol tolerància o encobriment d'abús sexual | Cedida\nLa localitat de Tiana, situada al Maresme, ha estat l’escenari triat pels dos dies de la reunió ordinària de la Conferència Episcopal Tarraconense que han mantingut els bisbes de Catalunya. Amb la seva finalització, els bisbes catalans han emès una nota conjunta on demanen perdó a les víctimes i se solidaritzen amb el seu dolor.\nTambé demanen perdó «a les persones a qui el coneixement d’aquests fets ha escandalitzat i ha fet trontollar la seva confiança en l’Església». L'escrit arriba després que algunes víctimes denunciessin els casos d'abús sexual de Constantí, de Montserrat i Girona.\nEls bisbes han exposat que actuaran amb determinació «eliminant tot tipus de tolerància o encobriment» per tal de protegir als infants i als adults més vulnerables. Es comprometen a «erradicar de les nostres comunitats i de tota la nostra societat la cultura de l’abús sexual, econòmic, de poder i de consciència». Així doncs, els bisbes de Catalunya volen col·laborar en «l’aclariment dels fets del passat» per tal de poder ajudar a les víctimes en el seu «restabliment».\nEls bisbes catalans prendran «rigoroses mesures de prevenció» | Cedida\nCompromís amb el compliment de la legislació\nEn el comunicat, els bisbes han manifestat el seu compromís amb el compliment de la «legislació vigent canònica i civil, i que passa per: posar en coneixement del Ministeri Fiscal els fets ocorreguts que poguessin constituir delicte contra la llibertat i indemnitat sexual, per a la valoració jurídica que correspongui; instar les víctimes que denunciïn els fets davant les autoritats civils; i informar la Congregació per a la Doctrina de la Fe per a qualsevol cas d’abús fomentat».\nMés notícies: Un brot de sarna afecta 400 treballadors d'un hospital de Sant Pere de Ribes\nEls bisbes anuncien l’adopció de «rigoroses mesures de prevenció» que impedeixi que es puguin repetir aquests fets i ho faran «a partir de la formació d’aquells a qui els seran confiades tasques de responsabilitat educatives». Finalment han explicat que estaran atents al que pugui determinar el Papa Francesc a la pròxima trobada amb els Presidents de les Conferències episcopals sobre com combatre «aquestes accions deshonestes i delictives que tant afecten l’anunci de l’Evangeli».\nPer últim fan una crida a evitar sospites generalitzades recordant que tota persona té dret a la presumpció d’innocència. D’altra banda, els bisbes consideren que és just «valorar la dedicació generosa i madura de tants sacerdots i religiosos, d’educadors en les escoles i el temps lliure, envers els infants i joves, i les seves famílies».\nUn pacient molt alterat trenca la porta de l'hospital i agredeix la policia a Tarragona\nUn incendi a la sauna d'un club de tenis de Lleida obliga a desallotjar 21 persones\nAbús sexual Papa Francesc Església Gironès Tarragonès


Apartmán Tina Vejprty República Txeca - Ofertes d'hotels amb els MILLORS DESCOMPTES EN LÍNIA\nDelnicka 846/15, Nove Zvolani, Vejprty, República Txeca, 43191 - Veure al mapa\nMés informació sobre Apartmán Tina\nDissenyat tant per oci com per negoci, Apartmán Tina està situat idealment a Vejprty; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartmán Tina, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha habitació familiar.\nL'ambient de Apartmán Tina es reflexa en cada habitació. calefacció, aparell de televisió, reproductor de DVD/CD, nevera, plat de dutxa són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent esquí, jardí. Sigui quina sigui la seva raó per visitar Vejprty, el Apartmán Tina és el lloc perfecte per una estimulant i emocionant escapada.


15 de gener de 2017 (00:51 CET)\nL'Ajuntament d'Alfafar ha organitzat un any més un cicle de cursos per a joves que desitgen formar-se com a monitors o monitores de temps lliure infantil i juvenil i en animació juvenil.\nEsta proposta s'ha fet en col·laboració amb els centres juvenils d'altres tres municipis, Albal, Benetússer i Sedaví, ja que les i els joves d'estes localitats comparteixen l'espai on treballen i estudien.\nEls cursos estaran formats per dos cursos de monitor o monitora d'activitats de temps lliure educatiu infantil i juvenil, un amb inici a mitjan febrer, a realitzar a Alfafar i Sedaví, i un altre a l'octubre, a realitzar a Albal i Benetússer.\nEstos cursos serviran per a capacitar als i les joves que ho realitzen a organitzar, dinamitzar i avaluar activitats de temps lliure educatiu, dirigides a la infància i la joventut, en el marc de la programació general d'una organització.\nD'altra banda, es pretén realitzar tres cursos de formació permanent, que tenen com a objectiu facilitar l'especialització en matèria d'animació juvenil. Es tracta d'un curs sobre "el menjador escolar", a impartir al febrer a Benetússer, un curs sobre "Educació i esport" al maig a Albal, i un tercer curs sobre "seguretat en Internet", en el mes de novembre a Alfafar.\nLes i els destinataris principals d'estos cursos són joves dels quatre municipis promotors, que complisquen els requisits que estableix l'IVAJ. Si escau, les places vacants poden ser ocupades per altres persones.\nLes i els interessats podran rebre més informació i inscriure's als cursos en el Espai Jove d'Alfafar-CIJ, el Casal Jove d'Albal, el Centre d'Informació Juvenil de Benetússer i el Casal Jove de Sedaví.


politics | Món Empresarial\nPortadaPosts Tagged "politics"\nDebat polític: Primàries\nS’haurien de fer amb la participació dels ciutadans o només dels afiliats?\nEls debats públics als mitjans de comunicació, com als EUA, també s’haurien de promoure?\n30 de Novembre de 2015 0\nPolítics del segle XXI: Més policy i menys politics\nEls polítics del segle XXI poden fer-ho més bé. Per aconseguir-ho cal que tinguin la millor formació universitària i l’experiència que dóna començar des dels Governs locals o la societat civil. Així, tindríem Governs dels millors, fossin de la ideologia que fossin. I la gent confiaria més en la política.


Xest homenatja a Javier Enguídanos pels seus 20 anys al capdavant de la Banda Simfònica «La Lira» – tucomarca.com\nHomeSeccióOci i CulturaCanal MúsicaXest homenatja a Javier Enguídanos pels seus 20 anys al capdavant de la Banda Simfònica «La Lira»\n9 maig, 2022 Redacción Canal Música, La Comarca, La Foia de Bunyol-Xiva, Oci i Cultura, Secció, Xest 0\nEl teatre Liceu va acollir l’obertura d’una nova edició del cicle Música a la primavera, organitzat per la regidoria de Cultura, amb un concert celebrat dissabte passat, 7 de maig, en homenatge al director de la Banda Simfònica La Lira de Xest, Javier Enguídanos Morató, que complia 20 anys dirigint a l’agrupació chestana.\nEn la primera part de concert la banda va interpretar les obres Meli, pasdoble fester del músic de Llíria Vicente Enguix Bañó; Variations on America, de l’estatunidenc Charles Ives; i l’obra del músic i compositor chestano, Gustavo López, The Rise of L’hyre; tres obres que van servir de preàmbul a l’homenatge sorpresa que se li va fer al director.\nPer a sorpresa del mateix Javier, es va acostar al micròfon el president de l’Associació, Gerardo Pérez Checa, que va introduir el que ja quasi tots els presents sabien: el moment de l’acte homenatge. El president va fer broma citant alguna anècdota i moments que havien compartit en aquests 20 anys i va fer lliurament d’un obsequi a Javier, que constava d’algunes dedicatòries que li havien escrit els membres de l’agrupació.\nA l’acte es van sumar els representants de l’equip de govern. El regidor José Vicente Guijarro va dedicar unes paraules al seu amic, com ell mateix va descriure a Javier. Guijarro, que va ser durant 11 anys president de la banda i qui va seleccionar a Javier com a director en 2002, va fer un viatge en la memòria per a comptar els moments més emocionants viscuts durant aqueixa etapa. “També vull nomenar persones que ja no estan entre nosaltres i que, en part, també són artífexs de la història de Javier a Xest: Fernando Velert i Octavio Hernández Bolín”. Jose Vicente Guijarro va posar l’accent en el més destacable de la figura de Javier com a director: el seu esforç i constància. Entre anècdotes i cites de moments viscuts, va engrandir la figura del director que ha collit quasi la meitat dels premis i guardons que posseeix l’Associació Musical La Lira de Xest. El regidor va deixar veure amb les seues paraules la necessitat que una figura com la de Javier seguisca el front d’aquesta banda, activitat que compagina amb la direcció de la Banda Primitiva de Llíria.\nPer part seua, la regidora Mª Ángeles Llorente va mostrar la seua admiració pel director, sobretot per les seues ganes de treballar, la seua manera d’ensenyar i la seua passió per la música. A més del seu costat més professional, Llorente va assenyalar la grandesa del costat humà de Javier i li va dedicar una oda a la música, en la qual va subratllar que el director, amb la música, és capaç de traure el millor de les persones en els pitjors moments. Citant a Machado, la regidora va elogiar la figura personal de Javier. “Brilles amb llum pròpia cada vegada que agafes la batuta, i amb empenta a vegades desmesurada, aconsegueixes que la bellesa de la música esborre la fredor del món”, recitava Llorente. Després d’un intens i profund agraïment, també va desitjar que el director puga seguir molts anys més al capdavant de l’agrupació.\nFinalment, l’encarregat de tancar aquest homenatge va ser l’alcalde de Xest, José Morell. ‘’Hui som la veu dels chestanos, que també comparteixen, més enllà de la banda, l’admiració per Javier’’, explicava l’alcalde. Es va fer ressò de la grandesa del director, en haver comprovat com tots els assistents guardaven el secret per a dur a terme aquest homenatge sorpresa a la persona de Javier. “La cerca de la perfecció, el rigor, la serietat, i, sobretot, mantindre-la durant tants anys, és una cosa que tots destaquen d’ell”, manifestava Morell, qui va llegir algunes declaracions de músics cap a la persona del veterà director, va posar en valor la varietat de repertori que ofereix la banda amb Javier al capdavant i va anunciar que ja estan en marxa projectes futurs en l’àmbit operístic. ‘’Englobes les qualitats dels professors que recordem en les nostres vides i pels quals sentim admiració. Aquells que, des de l’exemple, la professionalitat i la proximitat, suposen un exemple en les nostres vides. Aqueixes persones en les quals la paraula mestre cobra tot el seu significat”, va concloure l’alcalde.\nEn finalitzar els discursos, es va instar que pujaren a l’escenari els regidors Enrique Peinado i Mari Carmen Corberán per a entregar a Javier una il·lustració original de l’artista valencià Toni Espinar, en la qual Javier apareixia dirigint amb una vareta màgica.\nL’homenatge es va tancar amb la intervenció de Javier, qui, de forma totalment improvisada, va dedicar unes paraules d’agraïment per tot l’ocorregut en un dia tan especial per a ell i va mostrar el seu interés i ganes de continuar dirigint la banda chestana. Especialment, va dedicar un agraïment a tots els músics i músiques, juntes directives i a tot el poble de Xest per l’afecte rebut. “Quan vinc a Xest soc a la meua casa”, apuntava Javier. El director va destacar l’oportunitat que li va donar aquesta banda i que li ha permés créixer professionalment fins a arribar on està ara.\nDesprés de l’emotiu homenatge, es donava pas a la segona part del concert, amb la qual ja acabaria aquest acte inaugural del cicle Música a la primavera. La Banda Simfònica La Lira va interpretar l’obra del compositor Arthur Bliss, Escac i mat. Un ballet format per sis moviments i que narra una partida d’escacs entre la vida i la mort.\nPost també disponible en: CastellanoÉs molt trist veure a un grup d’aficionats a Anoeta, estadi de la Reial Societat, cantant “Anil, canalla, fora de Mestalla,” i veure com Joey Lim, un d’aqueixos amants del bon […]


El Femení segueix en dinàmica negativa | FC Martinenc\nEl Femení segueix en dinàmica negativa\nInici » Futbol » Femení » El Femení segueix en dinàmica negativa\nSegona derrota consecutiva del Femení que no passa per un bon moment de joc ni de resultats. Les baixes estan condicionant l’equip en aquestes darreres jornades, però tot i això, davant l’Olot, les de Raúl Giménez no van fer un bon partit i es van veure superades al llarg dels 90 minuts. Això sí, el Martinenc va demostrar punt d’honor per aferrar-se al matx i va tenir opcions de puntuar fins al final.\nEl partit ja va començar ben girat per a les del Guinardó, que van veure com al minut 10, les olotines s’avançaven en el marcador. El Martinenc, per la seva banda, no li va saber trobar el ritme al partit i va restar a mercè del conjunt local, infinitament superior durant el primer temps. I així, al 36′, les de la Garrotxa van fer justícia amb el 2-0. Però ja hem dit que, tot i ser inferiores, les vermelles van saber-se aferrar al partit i liderades per una magnífica Arantxa, autora d’un hat-trick, van marxar al descans amb la diferència mínima en el marcador. I és que en el darrer minut del primer temps, l’atacant vermella va retallar distàncies en el primer xut a porteria del conjunt local en tot l’enfrontament.\nI encara li van somriure més les coses al Martinenc just iniciar-se el segon temps, ja que en el primer minut, va empatar gràcies a un xut que es va acabar introduint Alba a la seva pròpia porteria. Però a pesar del 2-2, les del Guinardó van haver de jugar tot el segon temps amb la porteria Ari lesionada i, a més, l’Olot va seguir portant el tempo i el control del duel. Tot i això, però, el partit es podria resumir en la batalla a les àrees de dues jugadores: Júlia, per les locals, i Arantxa, pel Martinenc. I és que l’atacant olotina, que ja havia anotat el primer gol, va fer el 3-2 (62′), una diana a la qual va respondre Arantxa pocs minuts després. I amb el 3-3, altre cop la mateixa pel·lícula: gol de Júlia i resposta d’Arantxa (83′).\nQuedaven només set minuts per acabar i el Martinenc, sense fer un bon partit, estava empatant a un camp complicat com és el de l’Olot. Lamentablement, però, en l’intercanvi de cops, les garrotxines hi van dir l’última paraula i Mònica i Júlia, finalment, van decantar la balança cap al cantó local. Amb la derrota, el Martinenc cau així a la quarta posició.


Cerca de resultats de “daito” – Pàgina 2 – Cultura Digital\n30/05/2018 04/06/2018 immagarLeave a comment\nEl grup ha creat només quatre discos d’estudi, l’últim dels quals data de l’any 2014, però tot i això mantenen una presència periòdica amb els diferents projectes creatius que generen. Del que no hi ha dubte és que, de fet, han nascut per divertir-se davant d’una càmera! Són una font inesgotable d’imaginació i originalitat.Read More »\n26/11/2017 marisolbcnLeave a comment\n26/02/2016 immagarLeave a comment\n08/03/2018 13/04/2018 immagar2 Comments\nEls drons es varen pujar a la passarel·la i varen exercir de models per un dia dels caríssims bolsos de la firma! Es va demanar als assistents desconnectar el wifi dels seus mòbils per tal d’evitar interferències amb els controls dels drons i el show va començar amb 45 minuts de retard per dificultats tècniques sota la mirada impacient de la mítica editora en cap de Vogue Anna Wintour, especialment perquè bona part del públic no es volia desconnectar de la xarxa. És el que té comptar amb models de tan alta volada!!!Read More »\n18/02/2015 immagarLeave a comment\n11/06/2014 22/04/2019 marisolbcnLeave a comment\nLes editores del blog de Cultura Digital et recomanem els nostres IMPRESCINDIBLES DEL SONAR+D\nDiàlegs pel futur és un cicle de taules rodones i activitats paral·leles sobre com la tecnologia ha produït una transformació econòmica de les indústries creatives. Diàlegs pel futur vol ser no només una activitat de reflexió sinó principalment una activitat de transferència de coneixements, amb un fonament transversal i transmediàtic.\nEntre les taules destaquem les dedicades als videojocs Gaming: a safe Bet for Investors, a la distribució de continguts digitals Business Opportunities arising from the Content Distribution, a les dones a la tecnologia amb Women Hackers i Women Talent i Transmedia Projects in the Audivisual Industry, dedicada a la narració transmedia.\nDaito Manabe, el multipremiat creador japonès, explicarà la seva trajectòria professional com a compositor, programador i dissenyador a l’estudi creatiu Rhizomatics. A més, podrem veure l’estrena a Europa del seu nou espectacle, “Dance with Drones”, que combina dansa contemporània, videomapping, robòtica i les interaccions entre tot. D’aquest espectacle en vam parlar aquí.